प्रो॰ तुलसीराम:- देखिए, मुर्दहिया पर पहला कमेंट तभी आया था जब किताब आयी भी नहीं थी। उसकी एक-दो किस्तें आई थीं। चार-पाँच साल पहले समाजषास्त्री पी॰ सी॰ जोषी ने फोन करके मुझे सबसे पहले बताया कि जो काम हम जैसे सोषियोलॉजिस्ट और एन्थ्रोपॉलजिस्ट को करना चाहिए था, वह काम भारत में किसी ने नहीं किया। वह काम मुर्दहिया के माध्यम से शुरू हुआ है। इस तरह से उन्होंने कहा तो मैं चौंका और उन्होंने ये कहा कि यह एंथ्रोपोलॉजी का काम हैं। मुझे उनकी बात से प्रेरणा मिली कि जीवन के यथार्थ को एकदम उसी रूप में लाना चाहिए। मैंने उसी रूप में कोषिष की उसको लाने की। सौ सवा सौ समीक्षाएं तो अब तक आ चुकी हैं। करीब पचास विद्यार्थी देष भर के विष्वविद्यालयों में मुर्दहिया पर एम॰ फिल॰, पी-एच॰ डी॰ कर रहे हैं। ये संख्या मणिकर्णिका के आने पर और बढ़ेगी। ये मैंने खुद नहीं सोचा था कि मुर्दहिया शोध का विषय बन जाएगी, वह भी इतने बड़े पैमाने पर। वर्धमान विष्वविद्यालय देष का पहला विष्वविद्यालय है जिसने किताब आने से पहले, दो-तीन किस्तों के आधार पर ही एम॰ ए॰ और एम॰ फिल के कोर्स में मुर्दहिया को लागू किया था। ये बात है सन् 2010 की। इस तरह से मैंने देखा कि तमाम विष्वविद्यालयों में, जे॰ एन॰ यू॰ में भी अलग-अलग विषयों में इस पर शोध हो रहे हैं। समाजषास्त्र में, राजनीति विज्ञान में और हिन्दी साहित्य तथा एक अंग्रेजी का विद्यार्थी भी शोध कर रहा है। केवल हिन्दी में नहीं बल्कि तमाम विषयों में शोध हो रहे हैं। बड़ी हैरत हुई थी, व्यक्तिगत तौर पर मुझे। मैं नहीं समझता था कि इसका इतना व्यापक असर पड़ेगा। खुद नामवर सिंह ने लोकार्पण कार्यक्रम में बोलते हुए कहा था ‘‘कि ग्रामीण जीवन का सही चरित्र-चित्रण जो मुर्दहिया में मिलता है वो प्रेमचन्द की रचनाओं में भी नहीं मिलता।’’ लेकिन बहुत सारे लोगों ने कहा कि उसी कार्यक्रम में नामवर सिंह ने यह भी कहा कि इसे पढ़ते हुए औपन्यासिक अनुभूति होती है। इस पर नामवर सिंह की बहुत आलोचना हुई कि वे दलित लेखन को सीमित करते हैं। आत्मकथा को उपन्यास कहते हैं। ‘मुर्दहिया’ को जिस तरह से लोगों ने लिया और जो प्रसिद्धि मिली, हर वर्ग में और पहली बार अलग तरह से समीक्षाएँ आईं इसकी, वह अचरज है मेरे अपने लिए। लोगों के बीच ईर्ष्या भाव बहुत है। ये मैंने देखा है। कई लोग जो अपने को बड़ा साहित्यकार मानते थे, उनको ‘मुर्दहिया’ के कारण बड़ी तकलीफ हुई। उनके लेखन की इतनी चर्चा लोग क्यों नहीं करते हैं? पर मुर्दहिया के लिए तो कई लोग यही कहते हैं कि वह साहित्यकार तो है ही नहीं। कई लोग और तर्क देते हैं। उन लोगों को ये बुरा लगता है कि कई लोगों ने मुर्दहिया के एस्थेटिक्स की बहुत प्रषंसा की है। वे सभी सवर्ण हैं। इस आधार पर वे इसको खराब रचना बताते हैं कि जब सवर्ण लोग इसकी तारीफ कर रहे हैं तो जरूर गड़बड़ है। हर एक समीक्षक ने, और ये समीक्षक नब्बें प्रतिषत गैर दलित ही हैं, ने ये बात कही है कि सामाजिक समरसता को बढ़ावा देने वाली आत्मकथा है ‘मुर्दहिया’। सबने इस बात की तारीफ की है। लेकिन लखनऊ विष्वविद्यालय में यह तर्क दिया गया कि अगर यह किताब पढ़ाई गई तो सामाजिक समरसता को खतरा है। मुंषी जी द्वारा मेरे सहपाठी मिसिर बाबा की पिटाई का जो जिक्र आया है उसके पीछे कोई अपमान का भाव नहीं है। दया का भाव है। जब मैं लिख रहा था तो मेरे सामने वो पूरा दृष्य आ गया। मैंने इसलिए उसका उल्लेख कर दिया। भाई, वह जीवन का एक पार्ट था। उसमें अष्लीलता डालने का कोई उद्देष्य नहीं था। लेकिन लोगों की अपनी व्याख्या है। मैं हमेषा यही कहता हूँ कि किसी भी व्यक्ति का कोई लेखन जब प्रकाषित हो जाता है तो वह ‘पब्लिक प्रापॅर्टी ’ हो जाता है। पब्लिक को ये अधिकार है, और होना भी चाहिए कि वह उसको जिस रूप में चाहे, रखे। लोग क्रिटिसाइज करते हैं। मैं उसका स्वागत करता हूँ। तारीफ करते हैं तो भी उसका स्वागत करता हूँ। मुझे बुरा नहीं लगता है क्योंकि मैं ये मानकर चलता हूँ कि ये पब्लिक प्रॉपर्टी है। उस पर अब मेरा अधिकार नहीं है, समाज का है। मुर्दहिया अब मेरी व्यक्तिगत प्रॉपर्टी नहीं, समाज की प्रॉपर्टी है। इसकी प्रसिद्धि ने मुझे अचरज में डाला है। मैं नहीं समझता था कि इसका इतना व्यापक असर होगा। मुझे देषभर से फोन आते हैं, उसमें महिलाएँ भी हैं और पुरूष भी। यहाँ तीन महिलाओं के फोन का जिक्र करूँगा; नाम नहीं बताऊँगा। इसमें एक 81 साल की बुजुर्ग महिला इलाहाबाद विष्वविद्यालय से रिटायर्ड प्रोफेसर हैं। एक बनारस में अभी पढ़ा रही हैं। एक केरल एर्नाकुलम में है। इन तीनों ने लगातार एक ही प्रतिक्रिया दी। ‘काष ! मैं आपकी क्लॉस फेलो होती (हँसते हुए) आपकी समकालीन होती ।’